Jabarkan Bahan dari Nutella dalam bahasa jawa

Bahan utama Nutella yaiku gula lan lenga sawit (luwih saka 50%). Uga ngandhut hazelnut 13%,  coklat padhet, lan krim susu.  Ing Amérika Sarékat lan Inggris, Nutella ngandhut prodhuk kedhelé.  Nutella dipasaraké minangka "krim hazelnut" ing sawetara nagara. Miturut kukum Itali, Nutella ora bisa dilabeli minangka "krim coklat", amarga ora nyukupi kritéria konsentrasi padhetan coklat minimal. Ferrero nganggo 25 persèn saka pasokan hazelnut global, senadyan ora kabèh iki dienggo kusus kanggo nggawé Nutella.

Ing sasi Novèmber 2017, perusahaan Ferreo rada ngowahi resèp Nutella, nambahi gula lan isi susu bubuk skim.  Amarga warna prodhuk iki luwih terang, Punjer Pangreksan Konsumèn Hamburg ngira yèn isi coklat uga suda.  Sawetara toko warta nyatakaké yèn modifikasi resèp iku marai para konsumèn "ngamuk" utawa "dadi kacang (going nuts)".

Resèp Piedmont tradisional, gianduja, yaiku campuran ngandhut kira-kira 71,5% pasta hazelnut lan 19,5% coklat. Resèp iki dikembangaké ing Piedmont, Itali, amarga kekurangan biji kakao sawisé jatah ransun pasca perang nyuda kasedhiyan bahan mentah.